16/04/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. A15.43610 - Concesión

Mario Fernando El Marabti Hernansanz, en representación da Comunidade de Usuarios de Augas “Coto-Espadana”, solicita de Augas de Galicia unha concesión de augas procedente 5 captacións na parroquia de Montouto (Santa Cristina), Concello de Abegondo (A Coruña), con destino a abastecemento, rega e hostlalaría. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.43610 As características do aproveitamento son: SOLICITANTE: Comunidade de Usuarios de Augas “Coto-Espadana” REPRESENTATE: Mario Fernando El Marabti Hernansanz CAUDAL MEDIO EQUIVALENTE: 0,844 litros/segundo VOLUME MÁXIMO ANUAL: 26.623,46 m³/ano ORIXE: Cinco captacións procedentes dos mananciais: Acebedo-Espadana (dúas captacións), Acebedo parcela 269 polígono 33, Acebedo-Brañas do Sapo 1, Acebedo-Brañas do Sapo 2. PARROQUIA: Montouto (Santa Cristina) CONCELLO: Abegondo DESTINO: Uso doméstico, rega e hostalaría Trátase das instalacións de captación e distribución de auga de varios mananciais para abastecemento dunha comunidade de usuarios, para uso doméstico, rega e hostalaría. O esquema básico é dunha traída principal formada por cinco captacións cuxas augas son conducidas a unha arqueta principal e de aí a un depósito dende onde se distribúen as augas ós usuarios e unha rede que subministra directamente a varias vivendas no lugar do Couto. As captacións efectúanse nun baleirado do terreo, mediante tubo perforado sobre leito de pedras e son as seguintes (coordenadas das captacións UTM ETRS89): - Captación manancial Acebedo-Espadana, na parcela 560 do polígono 33. Consta de dúas captacións separadas entre si 7 m e cun desnivel entre elas de 0,5 m, que se prevén conectar mediante un rebosadeiro para que o sobrante da captación máis elevada se canalice ata a captación que se sitúa a unha cota inferior. En canto ás captacións: · Captación 1: conectada coa arqueta principal mediante tubo de 63 mm de diámetro, cun primeiro tramo de 30 mm e unha lonxitude total de 662 m (X= 554.122, Y= 4.781.322). · Captación 2: subministra directamente seis vivendas do lugar do Couto. A condución conta cun diámetro de 30 mm, cun primeiro treito de 63 mm, e unha lonxitude de 2.290 m, cun ramal intermedio de 220 m (X= 554.121, Y= 4.781.329). Existe un aproveitamento inscrito que se abastece desta captación, inscrito baixo a clave DH. C15.2894, que deberá ser respectado en todo caso. - Captación manancial Acebedo na parcela 269 do polígono 33, cunha captación ubicada nunha zanxa e conectado á arqueta principal con tubo de 360 m nunha lonxitude de 360 m. O diámetro é de 63 mm nun primeiro treito e de 75 mm a continuación (X= 554.696, Y= 4.781.308) - Captación manancial Acebedo- Brañas do Sapo 1 situada catastralmente na parcela 232 do polígono 33, localizándose a captación nunha pequena cova, conducíndose a auga captada ata a arqueta principal mediante tubo de 40 mm de diámetro e 22 m de lonxitude (X= 554.601, Y= 4.781.602) - Captación manancial Acebedo- Brañas do Sapo 2, situada na parcela 246 do polígono 33, localizándose nunha trincheira. As augas condúcense ata a arqueta principal, situada nesta parcela mediante tubo de 40 mm e 56 m de lonxitude (X= 554.563, Y= 4.781.570) A arqueta principal está situada na parcela 246 do polígono 33 e conta con dimensións de 1 x 0,6 x 0,45 m, soterrada ata a rasante do terreo, estando prevista a instalación dunha tapa de aceiro sobre esta. Existen catro tomas de entrada, para as catro captacións indicadas, e unha saída, que conecta a arqueta co depósito de cabeceira, mediante tubo de 75 mm de diámetro, cun primeiro treito de 110 mm, e 2.633 m de lonxitude (X= 554.627, Y= 4.781.588). O depósito de cabeceira, na parcela 27 do polígono 33, consiste nunha estrutura de formigón armado de 112 m 3, con tres departamentos interiores independentes, de 115 m 3, 25 m 3 e 5 m 3 (depósitos 1, 2 e 3 respectivamente), dende o que parte a rede de distribución cara os usuarios. O depósito 2 abastece ó local de hostalaría “La Flor de Montouto” (coordenadas depósito X= 555.519, Y= 4.783.466). O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Abegondo ou nas oficinas deste servizo, situadas na rúa Vicente Ferrer, nº 2 -9º andar, onde estará exposto o expediente de que se trata, para que poida ser examinado por quen o desexe. A Coruña, 05 de abril de 2019 O xefe do servizo territorial Néstor Rodríguez Arias